Babelscape/SREDFM huggingface dataset:
Ασόκα

Ο Ασόκα, ο επικαλούμενος Μέγας (Ασόκα Βαρντάνα), υπήρξε ο σημαντικότερος Ινδός αυτοκράτορας, στην ιστορία όχι μόνο της Ινδίας αλλά και όλης της νότιας Ασίας. Ήταν ο τελευταίος αυτοκράτορας της Δυναστείας Μαουρύα (Μωρύα στη γλώσσα Χίντι) της Ινδίας, που κυβέρνησε τη χώρα του 50 χρόνια μετά το θάνατο του Μ. Αλεξάνδρου, από το 273 π.Χ. μέχρι περίπου το 232 π.Χ. (41 έτη), και εγγονός του ιδρυτή της, του Τσαντραγκούπτα Μαουρύα (ο Σανδροκόττος των αρχαίων πηγών). Πατέρας του ήταν ο αυτοκράτορας Μπιντουσάρα, γιος του Τσαντραγκούπτα, και μητέρα του η Νταρμά, μία από τις συζύγους του Μπιντουσάρα. 

Ο Ασόκα υπήρξε ένθερμος οπαδός του Βουδισμού και ένας από τους μεγαλύτερους προστάτες και ιεραποστόλους του, μέσω του οποίου και αναδείχθηκε αυτό το δόγμα.

Η αυτοκρατορία του Ασόκα εκτεινόταν από την αρχαία ανατολική Περσία μέχρι τα εδάφη της σημερινής Μιανμάρ, περιλαμβάνοντας όλο το σημερινό Αφγανιστάν, το Πακιστάν (μαζί με το άλλοτε Βαλουχιστάν), όλη την κεντρική και βόρεια Ινδία, και το Μπανγκλαντές. Κέντρο της αυτοκρατορίας του Ασόκα ήταν το αρχαίο βασίλειο Μάγκαντα, που αντιστοιχεί στα εδάφη της σημερινής πολιτείας Μπιχάρ, με πρωτεύουσά του τα Παταλιπούτρα (η σύγχρονη Πάτνα, αρχαία Παλίβοθρα στα ελληνικά), όπως αναφέρεται σχετικά στα δύο σπουδαία ινδικά έπη Ραμαγιάνα και Μαχαμπαράτα, και στα θρησκευτικά κείμενα που ονομάζονται Πουράνες. Δίγλωσση επιγραφή (Ελληνικά και [[Αραμαϊκή γλώσσα|αραμαϊκά]] του βασιλιά Ασόκα, που σήμερα φυλάσσεται στο Μουσείο της Καμπούλ

Το όνομα Ασόκα στη Σανσκριτική, σημαίνει συνεκδοχικά αισιοδοξία - ευτυχία [Α (στερητικό) + σόκα (= θλίψη)]. Όλες οι σχετικές αναφορές περί της ζωής και του έργου του Ασόκα βασίζονται κυρίως στις πολυάριθμες επιγραφές νόμων και διαταγμάτων που ο ίδιος κατέλειπε σε διάφορα επίκαιρα σημεία της αυτοκρατορίας του, είτε σε περίτεχνους στύλους είτε σε εμφανείς γρανιτένιους βράχους, και λιγότερο στους βουδιστικούς μύθους που περιλαμβάνουν υπερβολές και κάποιες φαντασιώσεις. Οι επιγραμματικές εντολές που κατέλειπε ο Ασόκα φέρονται σήμερα με την ονομασία «Έδικτα του Ασόκα», ή Ήδικτα του Ασόκα, εκ του λατινικού “edictum”, ή απλούστερα Διατάγματα του Ασόκα, που αποτελούν συλλογή 33 τέτοιων εντολών, αυτών που μέχρι σήμερα έχουν βρεθεί. Οι δε βουδιστικοί μύθοι περί του Ασόκα φέρονται καταγεγραμμένοι ως παράδοση στο χρονικό της Κεϋλάνης, Μαχαβάμσα (= Μέγα Χρονικό), όπου και αναπτύσσεται το αποστολικό του έργο.
thumb|right|Αποστολές βουδιστών μοναχών την εποχή του Ασόκα

Ο Ασόκα έφερε διάφορους πολιτικούς και θρησκευτικούς τίτλους μεταξύ των οποίων ξεχωρίζουν ο «Προσφιλής των θεών», ο «Αυτοκράτορας των Αυτοκρατόρων», ή «Μέγας Βασιλεύς των Μεγάλων Βασιλέων», ο «Νόμιμος», ο «Δίκαιος», ο «Ηθικός», ο «Αγαπητός» κ.ά. Τα δε εμβλήματά του, το λεοντόμορφο κιονόκρανο του Ασόκα (Ασοκμούντρα), ή ο Ήλιος του Ασόκα, ο λεγόμενος «Νταματσάκρα», αποτελούν σήμερα τα εθνικά σύμβολα της Ινδίας αλλά και του Βουδισμού. Για τους σύγχρονους Ινδούς ο Ασόκα είναι ότι για τους Έλληνες ο Μέγας Αλέξανδρος. Στην ιστορία του Βουδισμού, ο Ασόκα είναι το αμέσως σημαντικότερο πρόσωπο μετά τον Σιντάρτα Γκαουτάμα.
Κόρφμπολ

Το Κόρφμπολ (Ολλανδικά: Korfbal) είναι ένα μικτών φύλων ομαδικό άθλημα που παίζεται με μπάλα, παρόμοιο με το Νέτμπολ και το μπάσκετ. Παίζεται σε 57 χώρες. Το άθλημα είναι δημοφιλές στην Ολλανδία, το Βέλγιο και την Ταϊβάν, μεταξύ άλλων. Μια ομάδα αποτελείται από τέσσερις γυναίκες και τέσσερις άνδρες παίκτες.
Daredevil

Ο Daredevil (ελληνική μεταφορά: Ατρόμητος) είναι φανταστικός υπερήρωας, ο οποίος εμφανίζεται στα αμερικάνικα βιβλία κόμικ που εκδίδει η Marvel Comics. Ο Daredevil δημιουργήθηκε από τον Σταν Λι και τον καλλιτέχνη Μπιλ Έβερετ, καθώς και με βοήθεια από τον Τζακ Κίρμπι. Ο χαρακτήρας εμφανίστηκε πρώτη φορά στο τεύχος "Daredevil" #1 (τον Απρίλιο του 1964).

Η ιστορία της προέλευσης του Daredevil ξεκινά με ένα ατύχημά του στην περιοχή Χέλς Κίτσεν τής Νέας Υόρκης, όπου και ζούσε, το οποίο ατύχημα κατέστησε τον Ματ Μέρντοκ τυφλό από μία ραδιενεργή ουσία που έπεσε από ένα διερχόμενο όχημα. Αν και δεν μπορεί πλέον να δει, η έκθεσή του στην ραδιενέργεια όξυνε τις υπόλοιπες αισθήσεις του πέρα από τα φυσιολογικά ανθρώπινα όρια, δίδοντάς του ένα είδος ηχοεντοπιστικού συστήματος, το οποίο λειτουργεί όπως η όραση. Ο πατέρας του, ένας πυγμάχος ονόματι Τζακ Μέρντοκ, τον βοηθά καθώς μεγαλώνει, αν και ο Τζακ στην πορεία δολοφονείται από γκάνγκστερ λόγω της άρνησής του να πολεμήσει. Αφού έφτιαξε μία στολή με κίτρινο, μαύρο και κόκκινο χρώμα (αργότερα αποκλειστικά κόκκινου χρώματος) ο Ματ αναζητά εκδίκηση από τους δολοφόνους του πατέρα του ως ο Daredevil υπερήρωας, πολεμώντας τους πολλούς εχθρούς του, όπως τον Στόχο και τον Κίνγκπιν. Έγινε επίσης και δικηγόρος. Το ψευδώνυμό του είναι "ο άνδρας χωρίς φόβο".

Αν και ο "Daredevil" παρέμεινε έργο των καλλιτεχνών όπως ο Έβερετ, ο Κίρμπι, ο Γουάλλυ Γουντ, Τζον Ρομίτα και άλλους, ανάμεσα στους οποίους και ο Φρανκ Μίλλερ του οποίου θητεία στο έργο του ήρωα στις αρχές της δεκαετίας του 1980 έθεσε τα βαριά θεμέλια ώστε ο χαρακτήρας να γίνει ένας από τους δημοφιλείς και βασικό κομμάτι του Σύμπαντος της Marvel. Ο Daredevil από τότε έχει περάσει από πολλές μορφές και μέσα, όπως κινούμενα σχέδια, βιντεοπαιχνίδια, ακόμα και μία ταινία του 2003, με τον Μπεν Άφλεκ να ενσαρκώνει τον πρωταγωνιστικό ρόλο. Στις τηλεοπτικές σειρές "Daredevil" και "The Defenders" του Netflix, που διαδραματίζονται στο Κινηματογραφικό Σύμπαν της Marvel, ο Τσάρλι Κοξ παίζει τον Daredevil.
Φιλοσοφία της γλώσσας

Φιλοσοφία της γλώσσας ονομάζεται η λογική διερεύνηση της φύσης, των απαρχών και της χρήσης της γλώσσας. Ως θέμα, η φιλοσοφία της γλώσσας για τους αναλυτικούς φιλοσόφους ασχολείται με τέσσερα θεμελιώδη προβλήματα: τη φύση της σημασίας, τη χρήση της γλώσσας, τη γνώση της γλώσσας ("language cognition"), και τη σχέση μεταξύ γλώσσας και πραγματικότητας. Αντίθετα, οι Ηπειρωτικοί φιλόσοφοι, τείνουν να μη θεωρούν τη φιλοσοφία της γλώσσας ως ξεχωριστό αντικείμενο αλλά ως μέρος της λογικής, της ιστορίας ή της πολιτικής. (Δείτε και την ενότητα "Γλώσσα και Ηπειρωτική Φιλοσοφία" παρακάτω.)

Αρχικά οι φιλόσοφοι της γλώσσας διερευνούν τη "φύση" της σημασίας και προσπαθούν να εξηγήσουν τι σημαίνει να "σημαίνει" κάτι. Θέματα προς αυτήν την κατεύθυνση είναι η φύση της συνωνυμίας, η προέλευση της ίδιας της σημασίας, και πώς μπορεί κάθε σημασία τελικά να γίνει γνωστή. Οι αναλυτικοί φιλόσοφοι της γλώσσας δείχνουν επίσης ειδικό ενδιαφέρον για τον τρόπο με τον οποίο μια πρόταση "συντίθεται" σε κάτι που συνολικά έχει μια σημασία, μέσω των σημασιών των "τμημάτων" της.

Στη συνέχεια, προσπαθούν να καταλάβουν τι κάνουν οι ομιλητές και οι ακροατές με τη γλώσσα κατά την επικοινωνία, και πώς αυτή χρησιμοποιείται σε κοινωνικό επίπεδο. Ειδικότερο ενδιαφέρον παρουσιάζουν τα θέματα της εκμάθησης της γλώσσας, της δημιουργίας της γλώσσας, και των δράσεων ομιλίας ("speech acts").

Τρίτον, ερευνάται η σχέση που έχει η γλώσσα με τη σκέψη, τόσο του ομιλητή όσο και του διερμηνέα. Έχει ιδιαίτερο ενδιαφέρον γιατί σε αυτή βασίζεται η επιτυχής μετάφραση των λέξεων σε άλλες λέξεις.

Τέλος, ερευνούν πώς η γλώσσα και η σημασία σχετίζονται με την αλήθεια και τον κόσμο. Οι φιλόσοφοι τείνουν να ασχολούνται λιγότερο με το ερώτημα ποιες προτάσεις είναι "πραγματικά αληθείς" και περισσότερο με το "τι είδους σημασίες μπορούν να είναι αληθείς ή ψευδείς". Ένας φιλόσοφος της γλώσσας που ασχολείται με την αλήθεια, αντί να ασχολείται με τον τρόπο που χρησιμοποιούνται οι προτάσεις, μπορεί να ρωτά αν μια πρόταση χωρίς νόημα μπορεί να είναι αληθής ή όχι, ή αν οι προτάσεις μπορούν να εκφράζουν ιδιότητες πραγμάτων που δεν υπάρχουν.
Στράτης Στρατήγης

Ο Στράτης Στρατήγης (γενν. 1933) είναι Έλληνας πολιτικός και δικηγόρος.
Μανιπούρ

Η Μανιπούρ είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειοανατολικό τμήμα της χώρας. Η συνολική της έκταση είναι 22.347 τ.χλμ., ενώ ο πληθυσμός της περίπου 2.338.600. Πρωτεύουσά της είναι η πόλη Ιμφάλ.
Βιτέλλιος

Ο Αύλος Βιτέλλιος Γερμανικός ("Aulus Vitellius Germanicus Augustus", 24 Σεπτεμβρίου 15 - 22 Δεκεμβρίου 69), γνωστός απλά ως Βιτέλλιος, ήταν Ρωμαίος αυτοκράτορας για οκτώ μήνες, από τις 16 Απριλίου έως τις 22 Δεκεμβρίου του 69. Ο Βιτέλλιος ανακηρύχθηκε αυτοκράτορας μετά τη γρήγορη διαδοχή των προηγούμενων αυτοκρατόρων, Γάλβα και Μάρκου Σάλβιου Όθωνα, σε μία χρονιά εμφυλίου πολέμου γνωστή ως Έτος των Τεσσάρων Αυτοκρατόρων.

Ο Βιτέλλιος ήταν ο πρώτος που πρόσθεσε στο όνομά του το τιμητικό επώνυμο "Γερμανικός" αντί του "Καίσαρας", καθώς το τελευταίο είχε πέσει σε ανυποληψία λόγω των ενεργειών του Νέρωνα.

Η αξίωσή του στο θρόνο σύντομα αμφισβητήθηκε από λεγεώνες που στάθμευαν στις ανατολικές επαρχίες, οι οποίες αντ' αυτού ανακήρυξαν αυτοκράτορα τον διοικητή τους, Βεσπασιανό. Ο πόλεμος που ακολούθησε, οδήγησε σε συντριπτική ήττα του Βιτέλλιου στη βόρεια Ιταλία. Μόλις συνειδητοποίησε ότι οι υποστηρικτές του ήταν αμφιταλαντευόμενοι, ο Βιτέλλιος ετοιμαζόταν να παραιτηθεί υπέρ του Βεσπασιανού αλλά εκτελέστηκε στη Ρώμη από στρατιώτες του Βεσπασιανού στις 22 Δεκεμβρίου του 69.
Νταντά Αμέσου Δράσεως

Νταντά Αμέσου Δράσεως (Αγγλ. The Nanny) είναι ο τίτλος Αμερικανικής τηλεοπτικής σειράς συμπαραγωγής Sternin & Fraser Ink, Inc. και της Highschool Sweethearts σε συνεργασία με την TriStar Television για το δίκτυο CBS. Προβλήθηκε πρώτη φορά στις 3 Νοεμβρίου 1993 έως και τις 12 Μαΐου 1999, με πρωταγωνίστρια και δημιουργό την Φραν Ντρέσερ ως Φραν Φάιν, μια Εβραία κάτοικο του Κουήνς της Νέας Υόρκης η οποία παράδοξα γίνεται η νταντά τριών παιδιών από την Βρετανική/Νεοϋορκέζικη ανώτερη τάξη.

Η σειρά βραβεύτηκε με το Rose d'Or το 2006 (FRAPA Format Award, Scripted Format) και με Βραβείο Έμμυ το 1995 (Outstanding Individual Achievement in Costuming for a Series). Προβλήθηκε σε πάνω από 90 χώρες του κόσμου με επιτυχία, ενώ 10 χώρες από αυτές πήραν τα δικαιώματα του σεναρίου της και το προσάρμοσαν η καθεμιά σε δική της διασκευή.
Ουταράχαντ

Η Ουταράχαντ είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βόρειο τμήμα της χώρας, στα σύνορα με το Θιβέτ και το Νεπάλ. Η συνολική της έκταση είναι 53.566 τ.χλμ., ενώ ο πληθυσμός της περίπου 8.479.600 κάτοικοι. Πρωτεύουσά της είναι η πόλη Ντεχράντουν, ή Ντεχρά Ντουν.

Η Ομόσπονδη Πολιτεία Ουταράχαντ, μετά τις μεγάλες αναταραχές του 1993, ιδρύθηκε τον Νοέμβριο του 2000, ως 27η Ομόσπονδη Πολιτεία, με την απόσχιση τμημάτων της Πολιτείας Ουτάρ Πραντές, με αρχικό όνομα Ουταραχάλ. Το 2007 μετονομάστηκε στο σημερινό Ουταράχαντ, ή Ουταραχάντ, που σημαίνει Βόρεια (Ουταρά) + Χώρα (κΧαντ).
Ριανός

Ο Ριανός ο Κρης ήταν Έλληνας ποιητής και γραμματικός, κάτοικος της Κρήτης και φίλος του Ερατοσθένη (275 π.Χ. - 195 π.Χ.).
Τέταρτος Μακεδονικός Πόλεμος

Ο Τέταρτος Μακεδονικός Πόλεμος (150 π.Χ. - 148 π.Χ.) ήταν ο τελευταίος πόλεμος ανάμεσα στο Μακεδονικό βασίλειο και τη Ρωμαϊκή Δημοκρατία κατά τους Μακεδονικούς Πόλεμους.

Μετά την ήττα του Περσέα στην Πύδνα και τη λήξη του Τρίτου Μακεδονικού Πόλεμου (168 π.Χ.), η Μακεδονία χωρίστηκε από τους Ρωμαίους σε τέσσερις περιοχές. 

Τότε εμφανίστηκε ο Ανδρίσκος, ο οποίος διέδιδε πως ήταν γιος του Περσέα. Τότε όμως εξορίσθηκε από τους Ρωμαίους σε κάποια πόλη της Ιταλίας, αλλά κατέφυγε στην Μίλητο. Εκεί φυλακίσθηκε αλλά αφέθηκε ελεύθερος. Τότε άρχισαν πολλοί άνθρωποι να τον πιστεύουν και βασιλιάδες του έδιναν στρατιώτες. Μάλιστα κατέλαβε τη Μακεδονία και οι Ρωμαίοι βλέποντας ότι απειλούσε την κυριαρχία τους έστειλαν στην Ελλάδα το στρατηγό Πόπλιο Ιουβέντιο. Στη μάχη που πραγματοποιήθηκε το 148 π.Χ. ο Ιουβέντιος πέθανε και ο Ανδρίσκος κέρδισε μια μεγάλη νίκη. 

Στη συνέχεια εισέβαλλε στη Θεσσαλία όπου προξένησε πολλές καταστροφές και προσεταιρίστηκε τους Θράκες. Μετά την ήττα τους, οι Ρωμαίοι έστειλαν το στρατηγό Κόιντο Καικίλιο Μέτελλο. Ο Άτταλος, βασιλιάς της Περγάμου, συνέδραμε με πλοία τον Μέτελλο και ο Ανδρίσκος φοβούμενος δεν πλησίασε με το στρατό του τις παραθαλλάσιες περιοχές. Έτσι κινήθηκε στην Πύδνα. Εκεί χώρισε το στρατό του σε δύο μέρη. Το ένα το άφησε στην περιοχή αυτή και το άλλο το έστειλε στη Θεσσαλία για να την καταλάβει. Ο Μέτελλος όμως κατάφερε να νικήσει τον Ανδρίσκο στη μάχη. Ύστερα ο Ανδρίσκος κατευθύνθηκε στη Θράκη όπου αντιμετώπισε ξανά το Ρωμαίο στρατηγό και ηττήθηκε και πάλι κι εκείνος προδώθηκε από το Θράκα Βύζη. Τελικά μετά την ήττα του κόσμησε το θρίαμβο του Μέτελλου στη Ρώμη και πέθανε το 146 π.Χ. Έτσι η Μακεδονία έγινε ρωμαϊκή επαρχία. 

Οι Ρωμαίοι τότε στράφηκαν στη νότια Ελλάδα όπου την κατέκτησαν μετά τη μάχη της Λευκόπετρας.
Κάσπερ Ρίσγκαρντ

O Κάσπερ Ρίσγκαρντ (δαν. "Kasper Risgård") (γεν. το 1983) είναι Δανός ποδοσφαιριστής, διεθνής με την εθνική Κ20 της χώρας του. Είναι παίκτης της μεσαίας γραμμής, έχει ύψος 1,82 μ. και από το 2010 αγωνίζεται στην Α΄ Εθνική με τον Πανιώνιο.
Πλανητικό σύστημα

Με τον γενικό όρο Πλανητικό σύστημα έχει καθιερωθεί να χαρακτηρίζεται οποιοδήποτε σύστημα περιφερόμενων ουρανίων σωμάτων πέριξ ενός αστέρος, αντίστοιχα με αυτόν του Ηλιακού συστήματος.
Ζλάταν Ιμπραχίμοβιτς

Ο Ζλάταν Ιμπραχίμοβιτς (Σουηδικά-Αγγλικά, λατινική γραφή-αλφάβητο: "Zlatan Ibrahimović", με ορθή προφορά στα Σουηδικά την Ζλόταν Ιμπραχίμοβιτς, γεννήθηκε 3 Οκτωβρίου 1981) είναι Σουηδός επαγγελματίας ποδοσφαιριστής. Αγωνίζεται για την Μίλαν στη θέση του κεντρικού επιθετικού και θεωρείται ένας από τους κορυφαίους επιθετικούς της γενιάς του, έχοντας σκοράρει περισσότερα από 500 τέρματα σε επίσημους αγώνες-ένας από τους πέντε που το έχουν καταφέρει στον 21ο αιώνα (κατάλογος ποδοσφαιριστών ανδρών με 500 ή περισσότερα γκολ).
Θεόδωρος Μπεχράκης

Ο Θεόδωρος Μπεχράκης (γεννήθηκε στην Αθήνα το 1943) είναι Έλληνας μηχανικός και πολιτικός.
Αναστάσιος Μιχαλακόπουλος

Ο Αναστάσιος Μιχαλακόπουλος (1882 ή 1884-1960) ήταν Έλληνας δικηγόρος και βουλευτής.
Δημοσθένης Γονατάς

Ο Δημοσθένης Γονατάς (1841 - 1927) ήταν Έλληνας Υποστράτηγος του Στρατού.
Χριστίνα της Δανίας

Η Χριστίνα της Δανίας (1522-1590) ήταν πριγκίπισσα της Δανίας, δούκισσα του Μιλάνου από τον πρώτο γάμο της της Λωρραίνης από τον δεύτερο και στην συνέχεια αντιβασιλιά της Λωρραίνης (1545 - 1552) για λογαριασμό του ανήλικου γιου της Καρόλου. Παντρεύτηκε (1533) τον Φραγκίσκο Β' Σφόρτσα που πέθανε σε δύο χρόνια χωρίς να αποκτήσουν παιδιά, στη συνέχεια έζησε στην αυλή της θείας της Μαρίας της Ουγγαρίας κυβερνήτη των Κάτω Χωρών που την αγαπούσε αφού την είχε μεγαλώσει μετά τον θάνατο της μητέρας της.
To 1541 παντρεύτηκε τον Φραγκίσκο του Μπάρ διάδοχο του δουκάτου της Λωρραίνης που διαδέχθηκε τον πατέρα του Αντώνιο ως δούκας της Λωρραίνης (1544) αλλά πέθανε το επόμενο έτος αφήνοντας την Χριστίνα αντιβασιλιά για λογαριασμό του μεγαλύτερου γιου τους Καρόλου. Το 1552 η Γαλλία επιτέθηκε στη Λωρραίνη αναγκάζοντας την Χριστίνα να παραιτηθεί από την αντιβασιλεία παρέδωσε τον γιό της στη Γαλλική αυλή ως όμηρο. Έφυγε για τις Κάτω Χώρες όπου μετά τον θάνατο της θείας της (1558) αγωνίστηκε να την αντικαταστήσει, δεν τα κατάφερε αφού πήρε τη θέση η Μαργαρίτα της Πάρμας και η Χριστίνα επέστρεψε στην Λωρραίνη. Στη Λωρραίνη έγινε σύμβουλος του γιου της και αντιβασιλιάς την εποχή που απουσίαζε, αυτοονομάστηκε βασίλισσα της Δανίας Νορβηγίας και Σουηδίας ενώ συνωμότησε να εκθρονίσει τον δεύτερο ξάδελφο της βασιλιά της Δανίας Φρειδερίκο Β'. Την εποχή του πολέμου μεταξύ Δανίας και Σουηδίας (1563 - 1570) προσπάθησε να παντρέψει την κόρη της Ρενάτα με τον βασιλιά της Δανίας Φρειδερίκο Β' και της Σουηδίας Έρικ ΙΔ' αλλά απέτυχε.
Κλοέ Γκραφτιό

Η Κλοέ Γκραφτιό (Chloé Graftiaux) (18 Ιουλίου 1987 Βρυξέλες, Βέλγιο – 21 Αυγούστου 2010, Κουρμαγιέ, Ιταλία) ήταν Βελγίδα αναρριχήτρια. Έχασε τη ζωή της σε μοιραία πτώση στην Αιγκίγ Νουάρ ντε Πετερέ (3.773 m) στα Λευκά Όρη στην ηλικία των 23 ετών.

Ικανή αναρριχήτρια, στην περίοδο 2010 στο Παγκόσμιο Κύπελο Μπούλντερινγκ της Διεθνούς Ομοσπονδίας Αθλητικής Αναρρίχησης (IFSC) κέρδισε τους διαγωνισμούς στο Βέιλ του Κολοράντο στις ΗΠΑ και του Σέφιλντ, Ηνωμένο Βασίλειο τερματίζοντας 3η στη γενική κατάταξη. Κέρδισε επίσης πολλές φορές το βελγικό πρωτάθλημα και τον Ιανουάριο του 2010 κέρδισε το παγκόσμιο κύπελλο αναρρίχησης πάγου «Ice Master-Worldcup» στο Βάλε ντι Νταόνε.

Στις 21 Αυγούστου 2010 κατά τη διάρκεια αναρρίχησης στην Αιγκίγ Νουάρ Πετερέ (Aiguille Noire Peuterey) με τον σχοινοσύντροφό της Νικολά, κατεβαίνοντας την νότια όψη του βουνού γλίστρησε σε χαλαρό πάτημα και όντας ανασφάλιστη, καθώς το συγκεκριμένο σημείο δεν είχε τεχνική δυσκολία, έκανε πτώση 600 μ..
Πρώτη Μάχη της Λαμίας

Η Πρώτη Μάχη της Λαμίας πραγματοποιήθηκε το 209 π.Χ. ανάμεσα στους Αιτωλείς, τους Ρωμαίους και το βασίλειο της Περγάμου του Πυρρία και τους Μακεδόνες του Φίλιππου του Ε' της Μακεδονίας στη Λαμία κατά τον Πρώτο Μακεδονικό Πόλεμο. Νικητές εξήλθαν οι Μακεδόνες. Την ίδια χρονιά πραγματοποιήθηκε η Δεύτερη Μάχη της Λαμίας στην ίδια περιοχή.

Κατηγορία:Μάχες μακεδονικού στρατού
Κατηγορία:Μάχες ρωμαϊκού στρατού
Δεύτερη Μάχη της Λαμίας

Η Δεύτερη Μάχη της Λαμίας πραγματοποιήθηκε το 209 π.Χ. ανάμεσα στους Αιτωλείς, τη Ρωμαϊκή Δημοκρατία και το βασίλειο της Περγάμου του Πυρρία και τους Μακεδόνες του Φίλιππου του Ε' της Μακεδονίας στη Λαμία κατά τον Πρώτο Μακεδονικό Πόλεμο. Νικητές ήταν οι Μακεδόνες.

Κατηγορία:Μάχες μακεδονικού στρατού
Κατηγορία:Μάχες ρωμαϊκού στρατού
Οικία Ελευθερίου Βενιζέλου

Η Οικία Ελευθερίου Βενιζέλου, βρίσκεται στη συμβολή της λεωφόρου Βασιλίσσης Σοφίας και της οδού Λουκιανού 2 στην Αθήνα, δίπλα στην εκκλησία του Αγίου Νικολάου του Πτωχοκομείου, απέναντι από το κτιριακό συγκρότημα του Βυζαντινού Μουσείου, και σήμερα στεγάζει την πρευσβευτική κατοικία του Βρετανού πρέσβη.
Uriah Heep

Οι Uriah Heep είναι βρετανικό συγκρότημα της χαρντ ροκ σκηνής. Θεωρούνται ένα από τα πρώτα συγκροτήματα που θεμελίωσαν το είδος και συνεχίζει να ηχογραφεί νέες κυκλοφορίες, με πορεία η οποία έχει ξεπεράσει τα σαράντα χρόνια.
Α.Π.Σ. Ασπίς Ξάνθης

Ο Α.Π.Σ. Ασπίς Ξάνθης είναι ελληνικό αθλητικό σωματείο που δραστηριοποιείται στην πόλη της Ξάνθης, στον ομώνυμο νομό. Επίσημο έτος ίδρυσής του είναι το 1922 και αγωνίζεται με χρώματα το μπλε και το λευκό. Διατηρεί τμήματα ποδοσφαίρου ανδρών, καθώς και καλαθοσφαίρισης ανδρών και γυναικών, για αθλητές και αθλήτριες όλων των ηλικιακών ομάδων.
Nissan 300ZX

Nissan 300ZX Ζ32 του 1990 στην [[Αυστραλία]].
Το Nissan 300ZX, γνωστό αρχικά ως Datsun 300ZX το διάστημα 1983 - 1985, ήταν ένα σπορ αυτοκίνητο της ιαπωνικής αυτοκινητοβιομηχανίας Nissan. Ειδικότερα στην Ιαπωνία διατέθηκε ως Nissan Fairlady Z.

Αποτέλεσε το τρίτο κατά σειρά μοντέλο της σειράς σπορ μοντέλων Z της Nissan, αντικαθιστώντας το Nissan 280ZX. Η πρώτη γενιά του 300ZX παρουσιάστηκε το 1983, υπό τον κωδικό Z31, και έμεινε στην παραγωγή έως το 1989, οπότε και παρουσιάστηκε η δεύτερη γενιά του, υπό τον κωδικό Ζ32. Η εξαγωγή του μοντέλου στην Ευρώπη σταμάτησε το 1995-1996, αναλόγως με τη χώρα, ενώ το 1996 διακόπηκε και στις ΗΠΑ, ενώ στην Ιαπωνία η παραγωγή του συνεχίστηκε έως τον Αύγουστο του 2000. Συνολικά κατασκευάστηκαν 494.070 αντίτυπα του 300ZX σειράς Ζ31 και Ζ32 στα 17 χρόνια της παραγωγής του: 329.900 από την πρώτη γενιά και 164.170 από τη δεύτερη. Τελικώς, 2 έτη μετά τη διακοπή του, τον Ιούνιο του 2002, έφτασε ο διάδοχος του 300ΖΧ και ήταν το 350Z.
Ρομπίνιο

Ο Ρόμπσον Ντε Σόουζα ("Robson de Souza", 25 Ιανουαρίου 1984), γνωστός ως Ρομπίνιο, είναι Βραζιλιάνος ποδοσφαιριστής που παίζει στην Μπασακσεχίρ ως επιθετικός. Ο Ρομπίνιο επίσης από το 2003 αγωνίζεται με την Εθνική Βραζιλίας. Είναι ένας από τους καλύτερους επιθετικούς της τελευταίας δεκαετίας.
Εμμανουήλ Αλευροφάς

<br>

Ο Εμμανουήλ Αλευροφάς γεννήθηκε στην Κάλυμνο στις 15 Απριλίου 1932. Σπούδασε στη Θεολογική σχολή της Χάλκης. Διάκονος χειροτονήθηκε το 1957. Πρεσβύτερος χειροτονήθηκε το 1958 από τον αείμνηστο Μητροπολίτη Λέρου Ισίδωρο. Υπηρέτησε σε διάφορες Κοινότητες της Ι. Αρχιεπισκοπής Κωνσταντινουπόλεως και ως προσωρινός Κωδικογράφος της Ι. Συνόδου του Οικουμενικού Πατριαρχείου. Από το 1958 έως το 1967 υπηρετεί στην Ιερά Αρχιεπισκοπή Θυατείρων και Μεγάλης Βρετανίας. Από το 1967 υπηρετεί στην Ιερά Μητρόπολη Λέρου, Καλύμνου και Αστυπαλαίας και το 2005 εκλέγεται βοηθός επίσκοπος της Μητροπόλεως, υπό τον τίτλο της πάλαι ποτέ διαλαμψάσης επισκοπής Αλικαρνασσού και χειροτονείται επίσκοπος στις 11 Δεκεμβρίου 2005. Πέθανε στις 2 Σεπτεμβρίου 2010, στις 11:45πμ.

Κατηγορία:Έλληνες ιεράρχες
Κατηγορία:Επίσκοποι Αλικαρνασσού
Κατηγορία:Λήμματα που χρειάζονται παραπομπές
Βιγιαρρεάλ ΚΦ

Η Βιγιαρρεάλ ΚΦ (ισπανικά: "Villarreal CF") είναι ποδοσφαιρικός σύλλογος με έδρα την πόλη Βιγιαρρεάλ στην Ισπανία. Ιδρύθηκε το 1923 και έδρα της ομάδας είναι το Στάδιο ντε λα Κεράμικα (πρώην "Ελ Μαδριγάλ") 25.000 θέσεων. Το προσωνύμιο της ομάδας είναι '"'Κίτρινο Υποβρύχιο"", εξαιτίας της κίτρινης εμφάνισης.
Φυσική γεωγραφία

Η Φυσική γεωγραφία, αποτελεί έναν από τους πιο σημαντικούς κλάδους της σύγχρονης Γεωγραφίας ο οποίος είναι και ο κατεξοχήν κλάδος της. Πρόκειται για την επιστήμη που εξετάζει την μορφολογία της Γης γενικότερα, τα φυσικά χαρακτηριστικά της, μελετώντας συγχρόνως την πορεία εξέλιξης των διαφόρων φαινομένων που συμβαίνουν στην επιφάνειά της, καθώς και την επίδραση αυτών σε εξάρτηση των ανθρωπίνων και φυσικών διεργασιών στην αντίληψη του περιβάλλοντος.
Ευμένης ο Καρδιανός

Η Θρακική χερσόνησος με την [[Καρδία]](επάνω) γενέτειρα του Ευμένη. 
Ο Ευμένης ο Καρδιανός (362 π.Χ. - 316 π.Χ.) ήταν στρατηγός του Μεγάλου Αλεξάνδρου, από τους ικανότερους μεταξύ των Διαδόχων. Πήρε μέρος στις εκστρατείες του Μακεδόνα στρατηλάτη καθώς και στους πολέμους που ακολούθησαν το θάνατό του. Θεωρήθηκε ο στρατηγικότερος νους της μετ' Αλέξανδρον εποχής και αγωνίστηκε (μάταια) για την νομιμότητα της εξουσίας και την ενότητα του αχανούς κράτους. 
Αρχιγραμματέας του Φίλιππου Β΄ και στη συνέχεια του Μεγάλου Αλεξάνδρου, ίππαρχος, και, μετά τον θάνατο του βασιλιά, σατράπης της Καππαδοκίας και της Παφλαγονίας, συντάχθηκε με τον Περδίκκα και την βασιλική οικογένεια. Μετά τον βίαιο θάνατο του Περδίκκα αντιμετώπισε μόνος για ένα διάστημα τον Αντίγονο τον Μονόφθαλμο, επανέκτησε την εμπιστοσύνη της κεντρικής (κατ’ όνομα) μακεδονικής διοίκησης και συνέχισε τον αγώνα κατά του Αντίγονου και των φυγόκεντρων δυνάμεων μέχρι τον θάνατό του.
When a Blind Man Cries

Το When a Blind Man Cries είναι τραγούδι του βρετανικού χαρντ ροκ συγκροτήματος Deep Purple. Αρχικά εκδόθηκε στην δεύτερη πλευρά του σινγκλ ""Never Before", το 1972. Ηχογραφήθηκε μαζί με τα άλλα κομμάτια του δίσκου "Machine Head"" τον Δεκέμβριο του 1971, στο Μοντρέ της Ελβετίας.
Διεθνής Ένωση Γεωδαισίας και Γεωφυσικής

Η Διεθνής Ένωση Γεωδαισίας και Γεωφυσικής (ΔΕΓΓ, "International Union of Geodesy and Geophysics", IUGG) είναι διεθνής οργανισμός μη κυβερνητικού χαρακτήρα που ιδρύθηκε το 1919 και εδρεύει στο Πότσνταμ. Αποτελεί μέλος του Διεθνούς Συμβουλίου Επιστημονικών Ενώσεων (ICSU). Στη ΔΕΓΓ συμμετέχουν σήμερα 69 Χώρες - μέλη δια εθνικών επιτροπών(¹).
Κυβέρνηση Θεόδωρου Δηλιγιάννη 1885

Η Κυβέρνηση Θεόδωρου Δηλιγιάννη 1885 (Απρίλιος 1885 - Απρίλιος 1886) ανέλαβε την εξουσία μετά την νίκη της στις εκλογές του 1885.

Ο Δηλιγιάννης, παίρνοντας και τις ψήφους των οπαδών του Κουμουνδούρου -(απεβίωσε 26 Φεβρουαρίου 1883)- κατάφερε να αποσπάσει μια άνετη εκλογική νίκη, που στο Κοινοβούλιο μετατράπηκε σε μεγάλη πλειοψηφία βουλευτικών εδρών. Συγκεκριμένα, στη νέα Βουλή, που άρχισε τις εργασίες της στις 9 Μαΐου του 1885 και σε σύνολο 245 εδρών οι οπαδοί του Δεληγιάννη έλαβαν 185 έδρες, του Τρικούπη 55 και οι Δημοκρατικοί (ομάδα με κέντρο τον Ρόκκο Χοϊδά, που ζητούσε κατάλυση της μοναρχίας) 5.

Η κυβέρνηση Δηλιγιάννη κατάργησε ή μείωσε κάποιους από τους φόρους που είχε επιβάλλει η προηγούμενη κυβέρνηση: κατάργησε τον νόμο για τον φόρο στα σπίρτα και μείωσε περίπου στο μισό, το φόρο στο τσιγαρόχαρτο και στο πετρέλαιο που διακινούσε το δημόσιο.

Οι κακοί χειρισμοί της κυβέρνησης Δηλιγιάννη απέναντι στην πραξικοπηματική προσάρτηση της Ανατολικής Ρωμυλίας στην Βουλγαρία που έγινε στις 6 Σεπτεμβρίου του 1885, και που είχαν σαν αποτέλεσμα τον ναυτικό αποκλεισμό των Αθηνών από τα πολεμικά πλοία της Αγγλίας, Γερμανίας, Αυστρο-Ουγγαρίας και Ιταλίας, οδήγησαν τον Δηλιγιάννη σε παραίτηση.
Ιωάννης Ζυμβρακάκης

Ο Ιωάννης Ζυμβρακάκης ήταν Έλληνας στρατιωτικός του 19ου αιώνα που έλαβε μέρος στην Κρητική Επανάσταση του 1866-1869 και στην ελληνοτουρκικό πόλεμο του 1886.
Μπολού

To Μπολού (τουρκ. Bolu) είναι κωμόπολη της βόρειας Τουρκίας. Στα ελληνικά αναφέρεται, επίσης, για ιστορικούς λόγους, και ως Βιθύνιον. Στα λατινικά λεγόταν "Bithynium" ή "Claudiopolis".
Τσορούμ

Το Τσορούμ (τουρκ. Çorum; στα χρόνια Βυζαντινής Αυτοκρατορίας Ευχάνεια) είναι πόλη της βόρειας Τουρκίας, πρωτεύουσα της ομώνυμης επαρχίας.
Κάτω Αχαΐα

Η Κάτω Αχαΐα (Αχαγιά), είναι κωμόπολη, που ανήκει στον Νομό Αχαΐας. Βρίσκεται 25 χλμ. δυτικά της Πάτρας. Έχει πληθυσμό 6.618 κατοίκους και είναι το εμπορικό, κοινωνικό και πνευματικό κέντρο της δυτικής Αχαΐας.Αποτελεί έδρα του Δήμου Δυτικής Αχαΐας (παλαιότερα του Δήμου Δύμης).
Κράιστσερτς

"Να μην συγχέεται με την πόλη Κράιστσερτς της νότιας Αγγλίας" 

To Κράιστσερτς (Christchurch) είναι η μεγαλύτερη πόλη του Νότιου Νησιού της Νέας Ζηλανδίας και δεύτερη μεγαλύτερη αστική περιοχή της χώρας μετά από το Ώκλαντ. Βρίσκεται στην περιφέρεια του Καντέρμπουρι, στην ανατολική ακτή του νησιού. Στην γλώσσα των Μαορί ονομάζεται Ōtautahi που σημαίνει "«η περιοχή του Tautahi»". H ονομασία αυτή χρησιμοποιείται από το 1930 και προέρχεται από το όνομα ενός συγκεκριμένου μέρους στην πόλη, όπου τα παλαιά χρόνια κατοικούσε ο Te Potiki Tautahi, αρχηγός της φυλής των Μαορί Ngāi Tahu).
Citroën C35

Tο Citroën C35 ήταν ένα επαγγελματικό αυτοκίνητο τύπου «βαν» (van) που παρήχθη από τη γαλλική αυτοκινητοβιομηχανία Citroën, από τον Μάρτιο του 1974 έως το 1991.

Tο C35 ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία ξεκίνησε με το συγκεκριμένο μοντέλο. Ως αποτέλεσμα, κατασκευαζόταν στο εργοστάσιο Sevel Sud (ακρωνύμιο του Società Europea Veicoli Leggeri) στις εγκαταστάσεις του Val di Sangro της Atessa, στην κεντρική Ιταλία, μαζί με το συγγενικό Fiat 242.

Το μεικτό βάρος του Citroën C35 ήταν 3,5 τόνοι, εξ ου και η ονομασία C35. Αρχικά υπήρξε και μια ελαφρύτερη έκδοση C32, δηλαδή μεικτού βάρους 3,2 τόνων. Οι κυριότεροι εγχώριοι ανταγωνιστές του C35, ήταν το Peugeot J7 / J9 και το Renault Master.
Ρίμνικ

Ο Ρίμνικ είναι ποταμός της Ρουμανίας και παραπόταμος του Σερέτη. Έχει μήκος 139 χιλιόμετρα. 

Ο ποταμός είναι κυρίως γνωστός για την μάχη που διεξήχθη εκεί στις 11 (22) Σεπτεμβρίου 1789, όπου οι Ρωσο-Αυστριακοί στρατιώτες του Ρώσου στρατηγού Αλεξάντερ Βασίλεβιτς Σουβόροφ και του Φρειδερίκος Ιωσίας του Κόμπουρκ-Ζάαλφελντ διέλυσαν το στρατό των Τούρκων.
Βασίλειο της Σαρδηνίας

Το Βασίλειο της Σαρδηνίας (Ιταλικά: "Regno di Sardegna") ήταν ένα κράτος στη νότια Ευρώπη που διατηρήθηκε από τις αρχές του 14ου αιώνα μέχρι τα μέσα του 19ου αιώνα, την κέρδισαν οι Δούκες της Σαβοΐας (1720) ενώ ήταν πρώην Ιβηρικό κράτος και ανήκε στο Συμβούλιο της Αραγωνίας. Όταν ξέσπασε ο Κριμαϊκός Πόλεμος (1853) ο Οίκος της Σαβοΐας που κυβερνούσε το ισχυρότερο κράτος στην Ιταλική χερσόνησο το πρόσθεσε στα εδάφη του. Το βασίλειο ονομάστηκε "Σαβοΐα-Σαρδηνία" ή "Πεδεμόντιο-Σαρδηνία" αλλά το νησί υποτιμήθηκε από την μητρόπολη. Το βασίλειο της Σαρδηνίας πήρε τον τίτλο "Κράτη της Αυτού Μεγαλειότητας του Βασιλιά της Σαρδηνίας". Η πρωτεύουσα της μητρόπολης ήταν το Τορίνο, πρωτεύουσα της Σαβοΐας από τα μέσα του 16ου αιώνα.
Σήμα Κινδύνου 2

Το Σήμα Κινδύνου 2 (αγγλ.: The Ring Two) είναι ένα αμερικανικό ψυχολογικό θρίλερ παραγωγής 2005 και είναι συνέχεια της ταινίας Σήμα Κινδύνου του 2002. Το Σήμα Κινδύνου είναι ριμέικ της γιαπωνέζικης ταινίας του 1998, με το ίδιο όνομα. O Χιντέο Νακάτα, ο σκηνοθέτης, δηλαδή, των αυθεντικών γιαπωνέζικων ταινιών Ring και Ring 2 στις οποίες είναι βασισμένες οι αμερικάνικες εκδοχές, είναι ο σκηνοθέτης και σε αυτή την ταινία, στη θέση του Γκορ Βερμπίνσκι (που σκηνοθέτησε την πρώτη ταινία).

Η ταινία δεν είναι βασισμένη σε κανένα από τα γιαπωνέζικα επακόλουθα της ταινίας Ring, απλά η πλοκή της συνεχίζει από εκείνη της πρώτης ταινίας.

Έχει γυριστεί στην Αστόρια της πολιτείας Όρεγκον και στο Λος Άντζελες της Καλιφόρνια. Κυκλοφόρησε στις 17 Μαρτίου του 2005.


Κατηγορία:Αμερικανικές ταινίες
Κατηγορία:Ταινίες του 2005
Κατηγορία:Ταινίες παραγωγής DreamWorks
Κατηγορία:Αμερικανικές ταινίες ψυχολογικού τρόμου
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Ταινίες που αφορούν την εκδίκηση
Μάχη της Φωξάνης

Η Μάχη της Φωξάνης διεξήχθη στις 21 Ιουλίου (1 Αυγούστου) 1789 στη Φωξάνη. Αρχηγός του στρατού των Ρώσων και των Αυστριακών ήταν ο Ρώσος στρατηγός Αλεξάντερ Βασίλεβιτς Σουβόροφ, ο οποίος είχε στη διάθεση του 25.000 στρατιώτες, ενώ αρχηγός των Τούρκων ήταν ο Οσμάν-πασάς, ο οποίος είχε στη διάθεση του 30.000 στρατιώτες. Η μάχη διέρκησε 10 ώρες και τελείωσε με νίκη των Ρώσων και των Αυστριακών, οι οποίοι έχασαν 400 στρατιώτες, ενώ οι Τούρκοι έχασαν 1600 στρατιώτες.
Miyavi

Ο Τακαμάσα Ισιχάρα (), 14 Σεπτεμβρίου 1981), περισσότερο γνωστός με το καλλιτεχνικό του ψευδώνυμο Miyavi ("雅"), είναι Ιάπωνας τραγουδιστής, τραγουδοποιός, κιθαρίστας, δισκογραφικός παραγωγός και ηθοποιός. Η κληρονομιά του ως κιθαρίστας των Dué le Quartz και του supergroup S.K.I.N. τον καθιέρωσαν ως ολοκληρωμένο μουσικό στην ιαπωνική μουσική σκηνή.
Κροατική γλώσσα

Η Κροατική γλώσσα (στα κροατικά "Hrvatski jezik" / Χρβάτσκι γιέζικ) είναι μία από τις πρότυπες εκδοχές του Κεντρικού-Νοτίου Σλαβικού διασυστήματος, αποκαλούμενη παλιότερα Σερβοκροατική και βασισμένα στην Στοκαβική διάλεκτο. Τα Κροατικά χρησιμοποιούνται βασικά στην Κροατία και στη Βοσνία και Ερζεγοβίνη όπου είναι επίσημη γλώσσα, καθώς και από την κροατική διασπορά.
Η Κροατική γλώσσα είναι μια ινδοευρωπαϊκή γλώσσα και ανήκει στη δυτική ομάδα των νότιων σλαβικών γλωσσών. Ομιλείται από τους Κροάτες, οι οποίοι ζουν κυρίως στην Κροατία, στην Βοσνία και Ερζεγοβίνη, στην Βοϊβοντίνα της Σερβίας και άλλες γειτονικές χώρες και περιοχές.
Τα Επίσημα Κροατικά βασίζονται στην δημοφιλέστερη σερβοκροατική διάλεκτο, τη Στοκαβιανή, και πιο συγκεκριμένα την Ανατολική Ερζεγοβίνικη διάλεκτο, στην οποία βασίζεται η Επίσημη Σερβική γλώσσα, η Βοσνιακή γλώσσα και η Μαυροβουνιακή γλώσσα. Κατά τα μέσα του 18ου αιώνα, έγιναν οι πρώτες προσπάθειες δημιουργίας του κροατικού λογοτεχνικού προτύπου βασισμένο στη Νεοστοκαβιανή διάλεκτο, η οποία ήταν η λίνγκουα φράνκα της περιοχής, κάτι που θα οδηγούσε στην μείωση της σημασίας των περιφερειακών διαλέκτων (Τσακαβιανή, Καϊκαβιανή και Στοκαβιανή). Αποφασιστικό ρόλο στη θέσπιση του κροατικού λογοτεχνικού προτύπου έπαιξαν οι Κροάτες Βουκοβιανοί, οι οποίοι θεμελίωσαν τη χρήση της Ιγιεκαβιανής Νεοστοκαβιανής διαλέκτου ως το κροατικό λογοτεχνικό πρότυπο στα τέλη του 19ου αιώνα και τις αρχές του 20ού αιώνα. Παράλληλα σχεδίασαν μια φωνητική ορθογραφία. Τα κροατικά γράφονται με το λατινικό αλφάβητο του Γκάι.

Η Κροατική γλώσσα, μαζί με τα σέρβικα και τα βοσνιακά (και τα μαυροβουνιακά, αν θεωρηθούν ξεχωριστή γλώσσα από τα σέρβικα), είναι διάλεκτοι που προήλθαν από την ίδια γλώσσα. Έτσι, αν κάποιος γνωρίζει οποιαδήποτε από αυτές τις 3/4 γλώσσες, μπορεί να συνεννοηθεί άνετα με ανθρώπους από τη Σερβία, την Κροατία, το Μαυροβούνιο και τη Βοσνία-Ερζεγοβίνη. Επίσης, είναι δυνατή η συνεννόηση με ανθρώπους από τη Βόρεια Μακεδονία και τη Σλοβενία. 

Πέρα από τη στοκαβική διάλεκτο, στην οποία βασίζεται η κροατική γλώσσα, υπάρχουν άλλες δύο διαλέκτοι που ομιλούνται επί κροατικού εδάφους, η Τσακαβιανή διάλεκτος και η Καϊκαβιανή διάλεκτος. Αυτοί οι διάλεκτοι, όπως και τα τέσσερα εθνικά πρότυπα, συχνά συνοψίζονται υπό τον όρο "Σερβοκροατική γλώσσα", ο οποίος παραμένει αμφιλεγόμενος στους μητρικούς ομιλητές της γλώσσας. Γι'αυτό εναλλακτικοί όροι όπως οι "Βοσνιακή-Κροατική-Μαυροβουνιακή-Σερβική γλώσσα" χρησιμοποιούνται μερικές φορές, ειδικά σε διπλωματικούς κύκλους.
Λευκή τρύπα

Λευκή τρύπα (εναλλακτικά: λευκή οπή), σύμφωνα με τη γενική θεωρία της Σχετικότητας, ονομάζεται η υποθετική περιοχή του χωροχρόνου, στην οποία δεν γίνεται να εισχωρήσει κάποιο αντικείμενο από έξω, και από την οποία η ύλη και το φως μπορούν να διαφύγουν. Υπό αυτή την έννοια, είναι το αντίθετο της μαύρης τρύπας, στην οποία είναι δυνατή η εισχώρηση αλλά όχι η διαφυγή, ούτε της ύλης ούτε του φωτός.

Οι λευκές τρύπες εμφανίζονται στη θεωρία της αιώνιας μαύρης τρύπας. Ωστόσο, η περιοχή αυτή δεν υπάρχει για τις μαύρες τρύπες που έχουν σχηματιστεί μέσω βαρυτικής κατάρρευσης, ούτε υπάρχουν γνωστές φυσικές μέθοδοι μέσω των οποίων θα μπορούσε να σχηματιστεί μια λευκή τρύπα.

Όπως οι μαύρες τρύπες, έτσι και οι λευκές έχουν ιδιότητες, όπως η μάζα, το φορτίο και η στροφορμή. Από μια λευκή τρύπα, ύλη και φως μπορούν να διαφύγουν, όμως το αντικείμενο που πέφτει σε αυτή δεν θα φτάσει ποτέ στον ορίζοντα γεγονότων της.
Κωνσταντίνος Ν. Παπαμιχαλόπουλος

Ο Κωνσταντίνος Ν. Παπαμιχαλόπουλος (1852-30 Οκτωβρίου 1923) ήταν συγγραφέας, δημοσιογράφος και πολιτικός της νεώτερης Ελλάδας που είχε θητεύσει ως υπουργός Παιδείας.

Το 1874 δημοσίευσε το βιβλίο «Πολιορκία και άλωσις της Μονεμβασίας υπό των Ελλήνων τω 1821», ενώ ήταν τελειόφοιτος της Νομικής.

Το 1892 πήρε τη θέση του υπουργού παιδείας στην Κυβέρνηση Κωνσταντίνου Κωνσταντόπουλου.

Συμμετείχε στην Ιστορική και Εθνολογική και Εταιρεία της Ελλάδος.

Αδέλφια του ήταν οι Αλέξανδρος Ν. Παπαμιχαλόπουλος, Πολυξένη Εμ. Φραγκοπούλου, Περικλής Ν. Παπαμιχαλόπουλος, Αδαμαντία Δ. Παπαμιχαλοπούλου, Π. Παπαμιχαλοπούλου. Απεβίωσε στις 30 Οκτωβρίου 1923 και κηδεύτηκε την επόμενη ημέρα στο Α΄ Νεκροταφείο.
Κοσμοδρόμιο Βοστότσνι

Το Κοσμοδρόμιο Βοστότσνι (ρωσ. "Космодром «Восточный»") είναι ρωσικό κοσμοδρόμιο, το οποίο δημιουργήθηκε στην Άπω Ανατολή στην Περιφέρεια Αμούρ, στο χωριό Ουγκλεκόρσκ. Η θεμελίωση του νέου κοσμοδρομίου έγινε στις 30 Αυγούστου 2010 από τον Ρώσο πρωθυπουργό Βλαντιμίρ Πούτιν Η κατασκευή τελείωσε το 2016, όταν έγινε και η πρώτη εκτόξευση, ενώ το 2018 θα γίνει η πρώτη εκτόξευση διαστημικού σκάφους με κοσμοναύτες. Λόγω της προόδου της τεχνολογίας το νέο κοσμοδρόμιο αναμένεται να έχει δέκα φορές μικρότερη έκταση από το αντίστοιχο του Μπαϊκονούρ.
Μάχη του Ρίμνικ

Η Μάχη του Ρίμνικ διεξήχθη στις 11 (22) Σεπτεμβρίου 1789, κατά τη διάρκεια του ρωσοτουρκικού πολέμου του 1787-1792 μεταξύ Ρώσων (μαζί με τους Αυστριακούς) και Τούρκων, και τελείωσε με αποφασιστική νίκη των Ρώσων. Αρχηγοί ήταν ο Ρώσος στρατηγός Αλεξάντερ Βασίλεβιτς Σουβόροφ και ο Γιουσούφ-πασάς.
Προχαλκηδόνιες Εκκλησίες

:"Δεν πρέπει να συγχέεται με την Ανατολική Ορθόδοξη Εκκλησία"
Προχαλκηδόνιες ή Ανατολικές Χριστιανικές Εκκλησίες ονομάζονται εκείνες που υιοθέτησαν τον Μονοφυσιτισμό ή Ευτυχιανισμό (από το όνομα του ιδρυτή του), ένα δόγμα που εμφανίστηκε τον 5ο αιώνα. Σύμφωνα με αυτό, η θεία φύση του Χριστού θεωρείται κυρίαρχη επί της ανθρώπινης, η οποία απορροφήθηκε από τη θεία φύση ως «"σταγόνα μέλητος στον ωκεανό"».
Ο Μονοφυσιτισμός καταδικάστηκε από την Δ' Οικουμενική Σύνοδο της Χαλκηδόνας το 451 μ.Χ και την Ε΄ Οικουμενική Σύνοδο της Κωνσταντινούπολης το 553 μ.Χ. όπου και διατυπώθηκε το ορθόδοξο δόγμα, σύμφωνα με το οποίο ο Ιησούς υπάρχει σε ένα μόνο πρόσωπο και με δύο φύσεις, την ανθρώπινη και τη θεία, «"ενωμένες και μη συγχεόμενες"». Επειδή κάποιες εκκλησίες δεν δέχτηκαν τις δογματικές διατυπώσεις της Συνόδου της Χαλκηδόνας, και αναγνώριζαν μόνο τις 3 προηγούμενες Οικουμενικές Συνόδους, ονομάστηκαν Προχαλκηδόνιες (και μερικές φορές, Αντι-χαλκηδόνιες). 

Στις Προχαλκηδόνιες Εκκλησίες ανήκουν η Κοπτική Εκκλησία (της Αιγύπτου), η Αρμενική Αποστολική Εκκλησία, η Συριακή Εκκλησία, η Εκκλησία του Μαλαμπάρ των Ινδιών, η Αιθιοπική Εκκλησία και η Εκκλησία της Ερυθραίας.

Στις Προχαλκηδόνιες Εκκλησίες τηρούνται κάποιες αρχαίες παραδόσεις. Για παράδειγμα, η Αρμενική Χριστιανική Εκκλησία διατηρεί τον εορτασμό των Χριστουγέννων και Θεοφανείων σε μια γιορτή κατά την 6η Ιανουαρίου.

Η Ορθόδοξη Εκκλησία συμμετέχει σε θεολογικούς διαλόγους με τις Προχλκηδόνιες εκκλησίες με σκοπό την υπέρβαση των διαφορών . Κατόπιν μακρόχρονου διαλόγου, το 1990 στη Γενεύη επιτεύχθηκε κοινή δήλωση μεταξύ των Προχαλκηδόνιων και της Ανατολικής Ορθόδοξης Εκκλησίας, στην οποία αμφότεροι συμφώνησαν να καταδικάσουν τις αιρέσεις του Νεστορίου και του Ευτυχή και να απορρίψουν εκείνες τις ερμηνείες των Οικουμενικών Συνόδων που δεν συμφωνούν πλήρως με τους Όρους της Γ΄ Οικουμενικής Συνόδου και την επιστολή (433) του Κύριλλου Α΄ της Αλεξάνδρειας προς τον Ιωάννη της Αντιόχειας. Συμφώνησαν επίσης να αρθούν τα αναθέματα και οι καταδίκες του παρελθόντος. Το καλοκαίρι του 2001, το Κοπτικό και το Ορθόδοξο Πατριαρχείο της Αλεξάνδρειας συμφώνησαν να αναγνωρίσει το καθένα αμοιβαία τα βαπτίσματα που έγιναν στις εκκλησίες του άλλου. Παρόμοιες συμφωνίες έχουν επιτευχθει και με άλλες εκκλησίες (όπως π.χ μεταξυ του Πατριαρχείου Αντιοχείας και της Συρο-Ιακωβίτικης εκκλησίας). Παράλληλα, οι Προχαλκηδόνιες Εκκλησίες συμφωνούν πλήρως με την πίστη και των υπολοίπων όσον αφορά τη χρήση των εικόνων, την αναγνώριση της Παναγίας ως «Θεοτόκου». Η σύγκλιση δεν έχει καταλήξει σε Ένωση, καθώς οι Προχαλκηδόνιοι εξακολουθούν να αναγνωρίζουν μόνο τις 3 πρώτες Οικουμενικές Συνόδους.
Band of Brothers

Το Band of Brothers ("ελληνικά: Στην Πρώτη Γραμμή") είναι τηλεοπτική μίνι σειρά του 2001 αποτελούμενη από δέκα μέρη, με θέμα τον Δεύτερο Παγκόσμιο Πόλεμο. Βασίζεται στο ομότιτλο βιβλίο, γραμμένο από τον ιστορικό και βιογράφο Στέφεν Άμπροουζ. Παραγωγοί ήταν ο Στίβεν Σπίλμπεργκ και ο Τομ Χανκς, οι οποίοι είχαν συνεργαστεί στην ταινία του Δευτέρου Παγκοσμίου Πολέμου "Η Διάσωση του Στρατιώτη Ράιαν" (1998). Τα επεισόδια μεταδόθηκαν για πρώτη φορά το 2001 στο HBO και ακόμα εκπέμπονται συχνά σε διάφορα τηλεοπτικά δίκτυα σε όλο τον κόσμο.

Η αφήγηση επικεντρώνεται στις εμπειρίες του Λόχου E ("Λόχος Easy") του 2ου Τάγματος του 506ου Συντάγματος Αλεξιπτωτιστών Πεζικού εκχωρούμενο στην 101η Αερομεταφερόμενη Μεραρχία του Στρατού των Ηνωμένων Πολιτειών. Η σειρά καλύπτει την βασική εκπαίδευση του Easy στην Τοκόα, Γεωργία, τις Αμερικανικές αερομεταφερόμενες αποβιβάσεις στην Νορμανδία, την Επιχείρηση Μάρκετ Γκάρντεν, την Μάχη της Μπαστόν και τη συνέχεια μέχρι το τέλος του πολέμου, συμπεριλαμβανομένης της κατάληψης του Kehlsteinhaus.

Τα γεγονότα που απεικονίζονται βασίζονται σε έρευνα του Άμπροουζ και καταγεγραμμένες συνεντεύξεις με βετεράνους του Λόχου Easy. Ένα μεγάλο ποσό λογοτεχνικής αδείας υπάρχει στα επεισόδια, με πολλές διαφορές ανάμεσα στην καταγεγραμμένη ιστορία και την κινηματογραφική εκδοχή. Όλοι οι χαρακτήρες που απεικονίζονται βασίζονται σε πραγματικά μέλη του Λόχου Easy· πολλοί από αυτούς εμφανίζονται σε καταγεγγραμμένες από πριν συνεντεύξεις ως πρελούδιο σε κάθε επεισόδιο (οι ταυτότητες των, ωστόσο, δεν αποκαλύπτονται μέχρι το κλείσιμο στο φινάλε). Ο Σπίλμπεργκ και ο Χανκς επίσης παρήγαγαν την συνοδή μίνι σειρά "The Pacific" η οποία έκανε πρεμιέρα τον Μάρτιο του 2010. Αυτή ακολουθούσε την εκστρατεία ενάντια στον Ιαπωνικό Στρατό, ο οποίος θα προτιμούσε να πεθάνει απ' ό,τι να παραδοθεί, μέχρι τη ρίψη της ατομικής βόμβας στη Χιροσίμα.
Ηράκλειο Αθλητική Ένωση

<br>

Η "Ηράκλειο Αθλητική Ένωση" είναι το παλαιότερο αθλητικό σωματείο στο Νέο Ηράκλειο, με έτος ίδρυσης το 1929 ως Α. Ε. Ηρακλείου. Καλλιεργεί το ποδόσφαιρο ανδρών και έχει χρώματα μαύρο και λευκό.
Τσέλιε

Το Τσέλιε () (σλοβενικά: "Celje") είναι πόλη της Σλοβενίας με πληθυσμό 49.540 (5η μεγαλύτερη της χώρας). Βρίσκεται 79 χιλιόμετρα βορειοδυτικά της πρωτεύουσας Λιουμπλιάνα. Στη ρωμαϊκή περίοδο είχε την ονομασία Celeia (Κέλεια).
Μητροπολίτης Θηβών και Λεβαδείας Γεώργιος Μαντζουράνης

Ο Μητροπολίτης Θηβών και Λεβαδείας Γεώργιος Μαντζουράνης είναι Μητροπολίτης της Εκκλησίας της Ελλάδας.
Μάχη του ποταμού Άντα

Η Μάχη του ποταμού Άντα διεξήχθη στις 15-17 (26-28) Απριλίου 1799, στον ποταμό Άντα, παραπόταμο του Πάδου, μεταξύ Ρώσων (μαζί με τους Αυστριακούς) και Γάλλων, με αρχηγούς τον Ρώσο στρατάρχη Αλεξάντερ Βασίλεβιτς Σουβόροφ και τον Γάλλο στρατιωτικό Ζαν Βίκτορ Μόρο. Η μάχη τελείωσε με νίκη των Ρώσων και των Αυστριακών.
Μάχη του Κοζλούντζι

Η Μάχη του Κοζλούντζι διεξήχθη στις 9 (20) Ιουνίου 1774, κατά τη διάρκεια του ρωσοτουρκικού πολέμου του 1768-1774, μεταξύ των Ρώσων του Αλεξάντερ Βασίλεβιτς Σουβόροφ και των Τούρκων του Χαντζί-Αμπντούρ-Ρεζάκ, και τελείωσε με την νίκη των Ρώσων και την υπογραφή της συνθήκης Κιουτσούκ-Καϊναρτζή.
Πολιορκία του Οτσάκοφ

Η Πολιορκία του Οτσάκοφ διεξήχθη στο Οτσάκοφ, στις 6 (17) Δεκεμβρίου 1788, από τους Ρώσους στρατιώτες του Γκριγκόρι Αλεξάντροβιτς Ποτιόμκιν και τελείωσε με την νίκη των Ρώσων και την κατάληψη του οχυρού. Οι απώλειες των Ρώσων ανέρχονται στους 20.000 νεκρούς, ενώ οι απώλειες των Τούρκων ήταν τριπλάσιες (60.000 νεκροί).
Τάγμα του Σουβόροφ

Το Τάγμα του Σουβόροφ (ρωσ. "Орден Суворова") - σοβιετικό και ρωσικό βραβείο. Καθιερώθηκε στις 22 Ιουλίου 1942, προς τιμή του Ρώσου στρατηγού Αλεξάντερ Βασίλιεβιτς Σουβόροφ. Απονέμεται σε στρατηγούς και στρατάρχες του ρωσικού στρατού.
Βελοσιράπτορας

Ο Βελοσιράπτορας (σπανιότερα Βελοκιράπτορας, "Velociraptor") είναι γένος δρομεοσαυρίδη θηριόποδου δεινόσαυρου που έζησε, κατά προσέγγιση πριν από 75 με 71 εκατομμύρια χρόνια, κατά τη διάρκεια της Ύστερης Κρητιδικής Περιόδου. Δύο είδη έχουν αναγνωριστεί μέχρι σήμερα, αν και ο χαρακτηρισμός έχει αποδοθεί και σε άλλα στο παρελθόν. Ο τύπος είδους είναι V. mongoliensis· απολιθώματα του είδους έχουν ανακαλυφθεί στην Εσωτερική και Εξωτερική Μογγολία στην κεντρική Ασία. Το 2008 ονομάστηκε ένα νέο είδος, V. osmolkae, που προέρχονταν από κρανιακό υλικό της Εσωτερικής Μογγολίας.

Μικρότερος από άλλους δρομεοσαυρίδες όπως ο Δεινόνυχος ("Deinonychus") και ο Αχιλλοβάτωρ ("Achillobator"),αλλα μεγαλύτερος απο τον σινορνιθόσαυρο, ο μεγέθους γαλοπούλας Βελοσιράπτορας εμφάνιζε πολλά από τα κοινά ανατομικά χαρακτηριστικά. Ήταν ένα δίποδο φτερωτό σαρκοβόρο με μια μακριά, άκαμπτη ουρά και ένα διευρυμένο, σε σχήμα δρεπανιού, νύχι σε κάθε πίσω πόδι, το οποίο χρησιμοποιούσε για να σκοτώσει το θήραμά του. Ο Βελοσιράπτορας διακρίνεται εύκολα από τους άλλους δρομεοσαυρίδες, εξ' αιτίας του μακριού χαμηλού, με ένα υψωμένο ρύγχος, κρανίου του.

Ο Βελοσιράπτορας (κοινώς εν συντομία «ράπτορας») είναι ένας από τα είδη δεινοσαύρων περισσότερο γνωστοποιημένο στο ευρύ κοινό, λόγω του εξέχοντα ρόλου του στην κινηματογραφική σειρά ταινιών "Jurassic Park". Στις ταινίες αναπαριστάται με ανατομικές ανακρίβειες, συμπεριλαμβανομένου μεγαλύτερου μεγέθους από αυτό της πραγματικότητας και έλλειψης φτερών. Είναι επίσης πολύ γνωστός στους παλαιοντολόγους με πάνω από δώδεκα ανακτημένους σκελετούς απολιθωμάτων. Ένα ιδιαίτερα γνωστό δείγμα, διατηρεί ένα Βελοσιράπτορα σε θέση μάχης με έναν Πρωτοκεράτοπα ("Protoceratops").
Αυτεσίωνας

Στην ελληνική μυθολογία ο Αυτεσίωνας ήταν γιος του βασιλιά της Θήβας Τισαμενού ο οποίος τον διαδέχτηκε μετά το θάνατό του.

Ο Αυτεσίωνας ήταν βασιλιάς της Θήβας την περίοδο πού οι Βοιωτοί έφυγαν από την Άρνη της Θεσσαλίας και κυρίευσαν τον Ορχομενό.
Αργάσι Ζακύνθου

Το Αργάσι Ζακύνθου είναι παραθαλάσσια περιοχή και χωριό ανατολικά της πόλης της Ζακύνθου.
Το Αργάσι έχει πληθυσμό περίπου 700 κατοίκων και απέχει μόλις 2 χλμ από την πρωτεύουσα του νησιού.

Λόγω των παραλιών που υπάρχουν στην περιοχή, αποτελεί μια από τις πιο τουριστικές περιοχές της Ζακύνθου.

Κατηγορία:Χωριά της Ζακύνθου
Κατηγορία:Δήμος Ζακύνθου
Άγιος Λέοντας Ζακύνθου

Ο Άγιος Λέοντας Ζακύνθου ή Αηλιός είναι ένας οικισμός 437 κατοίκων που βρίσκεται στην ορεινή Ζάκυνθο. Είναι το τρίτο μεγαλύτερο χωριό της δημοτικής ενότητας Αρτεμισίων, μετά το Μαχαιράδο και το Ρομίρι.
Γύρι Ζακύνθου

Το Γύρι Ζακύνθου είναι ένα χωριό του νομού Ζακύνθου με πληθυσμού 50 κατοίκων που βρίσκεται στα δυτικά του νησιού, στην ορεινή Ζάκυνθο.

Το χωριό βρίσκεται σε υψόμετρο 570 μέτρων και είναι ο ψηλότερος κατοικημένος οικισμός της νήσου.

Ιδρύθηκε τον 15ο αιώνα και είναι ένας από τους οικισμούς του νησιού που διαθέτουν ακόμη στοιχεία της τοπικής αρχιτεκτονικής της Ζακύνθου.
Ζακυνθινοί ιστορικοί και ιστοριοδίφες αναφέρουν ότι το όνομά του μπορεί να προέρχεται από παραφθορά της λέξης Υρία, που ήταν –κατά Πλίνιο– η παλιά ονομασία της Ζακύνθου. Αναφέρεται σε τοπικά έγγραφα από το 16ο αιώνα. Είναι μικρός και μαζεμένος οικισμός, που διατηρεί, σε μεγάλο βαθμό, τον παραδοσιακό χαρακτήρα του. Το Γύρι έχει μεγάλη παράδοση στην επεξεργασία της πέτρας, που συνεχίζεται μέχρι σήμερα και εδώ υπάρχουν ακόμη σπουδαίοι «μαστόροι τση πέτρας». Αξίζει να περπατήσει κανείς στα στενά δρομάκια όλου του οικισμού και να επισκεφτεί το Ναό του Προφήτη Ηλία, ο οποίος χτίστηκε αμέσως μετά τους σεισμούς του 1953 όπως ακριβώς ήταν η παλιότερη εκκλησία που είχε ανακαινιστεί το 1887. Ενδιαφέρον παρουσιάζει το εσωτερικό του ναού με το ξυλόγλυπτο τέμπλο του και την επαργυρωμένη ελαιογραφία του Προφήτη Ηλία.

Κατηγορία:Χωριά της Ζακύνθου
Αμπελόκηποι Ζακύνθου

Οι Αμπελόκηποι Ζακύνθου είναι ένα χωριό πληθυσμού 1.200 κατοίκων 5 χλμ νότια της πόλης της Ζακύνθου. Έχουν υψόμετρο 69 μέτρα από την επιφάνεια της θάλασσας. Το χωριό αυτό, μέχρι το 1953 ονομαζόταν Ρόιδο. Μετονομάστηκε, όμως, σε Αμπελόκηπους στις 11 Αυγούστου από τον τότε πρόεδρο με σκοπό να επωφεληθεί από την παροχή τροφίμων, ρουχισμού και άλλων ειδών πρώτης ανάγκης, που προσέφερε ο Ερυθρός Σταυρός σε όλα τα χωριά του νησιού με αλφαβητική σειρά λόγω του καταστροφικού σεισμού εκείνη τη χρονιά. Ήταν, πάντως, ένα από τα φτωχότερα χωριά της Ζακύνθου, το οποίο έχει καταφέρει σήμερα να είναι από τα πλουσιότερα του νησιού, διότι με τη μεγάλη τουριστική ανάπτυξη έχει γίνει ένα μεγάλο εμπορικό κέντρο.

Στους Αμπελόκηπους Ζακύνθου, σαν φτωχό χωριό που ήταν, οι καλλιέργειες ήταν βοσκότοποι, κτηνοτροφία και ψάρεμα χελιών λόγω της λίμνης που υπήρχε εκεί. Η λίμνη αυτή ήταν ιδιόκτητη κάποιου μεγάλου γαιοκτήμονα που ονομαζόταν Μακρής. Προσπάθησαν πολλές φορές για την αποξήρανσή της όπως το έτος 1845 και το 1922 χωρίς επιτυχία. Το έτος, όμως, 1936 επί Ιωάννου Μεταξά έγινε η τελική αποξήρανση και ο χωρισμός σε εκτάσεις δέκα στρεμμάτων η κάθε μία. Αυτές οι εκτάσεις χαρίστηκαν στους χωριανούς και στους περίοικους.

Περίπου το 1500 μ.Χ., στο χωριό υπήρχε ένα μοναστήρι στην περιοχή όπου σήμερα βρίσκεται το παλαιό νεκροταφείο, καθώς και το παλαιό καμπαναριό. Το μοναστήρι αυτό ήταν γυναικείο. Όταν, όμως, αργότερα (δεν υπάρχει ακριβής χρονολογία) έπαψε να έχει μοναχές, έγινε ο ενοριακός ναός του χωριού, αφιερωμένος στον Άγιο Νικόλαο. Το 1953, εξαιτίας των καταστροφικών σεισμών, γκρεμίστηκε. Σήμερα, στη θέση του έχει χτιστεί μια νέα και μεγαλύτερη εκκλησία.

Στο συγκεκριμένο χωριό, τη σημερινή εποχή, υπάρχει και ο Κρατικός Αερολιμένας Ζακύνθου ή Διεθνές Αεροδρόμιο Ζακύνθου που ονομάζεται «Διονύσιος Σολωμός». 

Η κατασκευή του ξεκίνησε το 1968 και ολοκληρώθηκε το 1970 στο σημείο ακριβώς όπου υπήρχε η λίμνη Μακρή, καθώς η τότε κυβέρνηση (δικτατορίας 1967-1974) απαλλοτρίωσε την περιοχή αποζημιώνοντας τους ιδιοκτήτες. Από τον Ιούνιο του 1981 το αεροδρόμιο έγινε διεθνές και από αυτό ανθεί η οικονομία στο νησί λόγω της αυξημένης τουριστικής κίνησης. Σήμερα, είναι το πέμπτο σε απασχόληση αεροδρόμιο στην Ελλάδα, με πολλούς επισκέπτες κάθε χρόνο. Προς τη Ζάκυνθο δεν πραγματοποιούνται νυχτερινές πτήσεις για να μην ενοχλείται η χελώνα καρέτα καρέτα.
Βανάτο Ζακύνθου

Το Βανάτο Ζακύνθου είναι χωριό στη Ζάκυνθο. Σύμφωνα με την απογραφή του 2011 έχει πληθυσμού 1.045 κατοίκων και απέχει 5 χλμ από την πόλη της Ζακύνθου.

Το Βανάτο είναι έδρα της δημοτικής ενότητας Αρκαδίων. Στο Βανάτο λειτουργεί το 1ο Πιλοτικό Ολοήμερο Δημοτικό Σχολείο Κάμπου, το οποίο ιδρύθηκε αρχικά το 1990, καθώς και το Γυμνάσιο Βανάτου.

Κατηγορία:Χωριά της Ζακύνθου
Νίκος Βέλμος

Ο Νίκος Βέλμος (1890 -1930) ήταν Έλληνας ηθοποιός, λογοτέχνης, ζωγράφος, εκδότης περιοδικού και ιδρυτής αίθουσας τέχνης. Το έργο και οι ιδέες του υπήρξαν ένα πρωτότυπο κράμα επαναστατικότητας, αναρχίας, σοσιαλισμού, χριστιανισμού και ελληνικής πρωτοπορίας.
Νίνο Κοκιαρέλα

Ο Νίνο Κοκιαρέλα (Nino Cocchiarella), γενν. 1933, Ομότιμος Καθηγητής Φιλοσοφίας στο Πανεπιστήμιο της Ιντιάνα, είναι γνωστός για το έργο του στην τυπική λογική και την οντολογία.

Κάποια από τα σημαντικότερα άρθρα του είναι: "Nominalism and Conceptualism as Predicative Second Order Theories of Predication", "Notre Dame Journal of Formal Logic", vol. 21(1980); "Richard Montague and the Logical Analysis of Language", στο "Contemporary Philosophy: A New Survey", vol. 2, "Philosophy of Language/Philosophical Logic", G. Fløistad, ed., Martinus Nijhoff, Χάγη (1981) και "The Development of the Theory of Logical Types and the Notion of a Logical Subject in Russell's Early Philosophy", "Synthèse", vol. 45 (1980).

Στα βιβλία του περιλαμβάνονται: "Logical Investigations of Predication Theory and the Problem of Universals" (1986); "Logical Studies in Early Analytic Philosophy" (1987); "Formal Ontology and Conceptual Realism", New York, Springer, (2007); και "Modal Logic. An Introduction to its Syntax and Semantics" (με τον Max Feund), Oxford, Oxford University Press, (2008).
Πειραϊκή-Πατραϊκή

Η Πειραϊκή - Πατραϊκή Βιομηχανία Βάμβακος Α.Ε., γνωστή απλά σαν «Πειραϊκή-Πατραϊκή», ήταν η μεγαλύτερη βιομηχανία κλωστοϋφαντουργικής, βάμβακος και ετοίμων ενδυμάτων της Ελλάδος. Ιδρύθηκε το 1919 και λειτουργούσε αδιάκοπα μέχρι και το 1996, όταν και έκλεισε παραγωγικά, ωστόσο εξακολουθεί να εμφανίζεται στον κατάλογο ληξιπρόθεσμων οφειλετών του Δημοσίου και δεν έχει διαγραφεί από αυτόν, διότι δεν έχει κηρυχθεί σε πτώχευση.